Et par år før Thyra Haraldsdatter kom til landet og giftet seg med Olav Tryggvason, skal han ha vært gift med trønderhøvdingen Skjegge Asbjørnsons datter fra Ørlandet. Faren hennes hadde vært trøndernes talsmann mot kong Olavs kristning av landet, men da han døde hadde bøndene ingen fører lenger, og bøyde seg derfor for kongens trusler ved å anta kristendommen.